Bernhard Bischoff
Bernhard Bischoff var en tysk middelalderforsker. Han var 1953-75 professor i latinsk middelalderfilologi ved universitetet i München. Bischoff var først og fremmest palæograf og bl.a. medarbejder på Codices Latini Antiquiores, 1-12 (1934-71), der er en udgave af latinske boghåndskrifter indtil 800 e.Kr. Blandt hans øvrige produktion må særlig fremhæves Paläographie des römischen Altertums und des abendländischen Mittelalters (1979).